OzLabs/hebrew-wiki-articles huggingface dataset:
הר אדית קאוול

הר אדית' קאוול או הר אדית קאוול (באנגלית: Mount Edith Cavell) הוא הר בהרי הרוקי הקנדיים, בין עמק נהר אתבסקה והם נהר אסטוריה בשטח הפארק הלאומי ג'ספר, בפרובינציית אלברטה שבקנדה.

גובהו של ההר 3,633 מטרים מעל פני הים, והוא ההר ה-97 בגובהו בצפון אמריקה, ה-49 בגובהו בקנדה, וה-36 בגובהו באלברטה. קרחון איינג'ל זורם מצידו הצפוני של ההר ואורכו 300 מטרים.

==היסטוריה==
===מקור השם===
שמו של ההר ניתן לו בשנת 1916, והוא נקרא על שם האחות הבריטית אדית קאוול שהוצאה להורג על ידי הגרמנים במלחמת העולם הראשונה. 

קודם לשינוי שמו נקרא ההר "הר פיטסבו" (Mount Fitsbugh).

=== העלייה על ההר ===
[[קרחון איינג'ל בשנת 1992]]
* הראשונים שטיפסו על פסגת ההר היו א. ג'י. גילמור (A.J. Gilmour) ואי. וו. די. הולווי (E.W.D. Holway) בשנת 1915.
* ביולי 1961 טיפסו לפסגת ההר איבון שווינרד (Yvon Chouinard), פרד בקלי (Fred Beckey) ודן דוגי (Dan Doody).
* העלייה השנייה לפסגת ההר, ב-30 ביולי 1966 נעשתה על ידי דני אברל (Denny Eberl) וגרי תומפסון (Gray Thompson).
* העלייה הראשונה של אדם בודד לפסגת ההר, בוצעה על ידי רויאל רובינס (Royal Robbins) בשנת 1967.
כל הטיפוסים האלה בוצעו על הצלע הצפונית של ההר.

== קישורים חיצוניים ==

* [https://www.pc.gc.ca/en/pn-np/ab/jasper/activ/activ-experience/sentiers-trails/cavell הר אדית קאוול - אתר רשמי] באתר פארקי קנדה
* [https://web.archive.org/web/20180306023259/http://en-gb.topographic-map.com/places/Angel-Glacier-5534748/ מפה טופוגרפית של הר אדית קאוול]
* [https://web.archive.org/web/20180306023435/https://peakware.com/peaks.php?pk=69 הר אדית קאוול] באתר peakware
* [https://www.summitpost.org/page/151108 הר אדית קאוול] באתר summitpost
* [http://www.cdnalpine.com/alpine/peak/edith.htm הר אדית קאוול] באתר cdnalpine
* [http://www.peakbagger.com/peak.aspx?pid=4425 הר אדית קאוול] באתר peakbagger
* [https://www.meteoblue.com/en/weather/forecast/webcams/mount-edith-cavell_canada_6080607 מצלמות רשת של הר אדית קאוול]
* [http://www.albertawow.com/hikes/Mount_Edith_Cavell_Hike/Mount_Edith_Cavell_Hike.htm מסלול הטיפוס על הר אדית קאוול] באתר albertawow
* [https://www.todocanada.ca/city/jasper/listing/mount-edith-cavell/ הר אדית קאוול] באתר todocanada
* [http://www.jaspernationalpark.com/jnpcav.html הר אדית קאוול] באתר הרשמי של הפארק הלאומי ג'ספר
* [https://www.jasper.travel/things-to-do/category/edith-cavell/ הר אדית קאוול] באתר jasper.travel
* - הר קאוול ואגם קאוול
* [https://www.yr.no/place/Canada/Alberta/Mount_Edith_Cavell/ נתוני מזג אוויר עדכניים להר אדית קאוול]
** [https://www.mountain-forecast.com/peaks/Mount-Edith-Cavell נתוני מזג אוויר עדכניים להר אדית קאוול לפי גבהים]
** [https://www.yr.no/place/Canada/Alberta/Mount_Edith_Cavell/statistics.html סטטיסטיקות מזג אוויר להר אדית קאוול]

==הערות שוליים==

אדית קאוול
קרחון איינג'ל

קרחון איינג'ל (באנגלית:  Angel Glacier; מילולית: קרחון "מלאך") הוא קרחון הזורם במורד הצפוני של הר אדית' קאוול המצוי בשטח הפארק הלאומי ג ' ספר, בפרובינציית אלברטה שקנדה. 

שטחו של הקרחון 1 קמ"ר ואורכו 1.3 ק"מ. הקרחון נמצא בנסיגה בשל התחממות כדור הארץ.

==מקור השם==
הקרחון נקרא בשם "מלאך" בשל צורתו הדומה למלאך שכנפיו פרושות. 

בשל נסיגתו, מראה הקרחון צפוי להשתנות, כך שיאבד את הצורה הנותנת לו את שמו.

== קישורים חיצוניים ==
* [http://www4.rncan.gc.ca/search-place-names/unique.php?id=IABTI&output=xml קרחון איינג'ל] באתר ממשלת קנדה
* [https://web.archive.org/web/20180306023259/http://en-gb.topographic-map.com/places/Angel-Glacier-5534748/ מפה טופוגרפית של הר אידית' קאוול]
* [https://www.inspirock.com/canada/jasper-national-park/angel-glacier-a183735433 קרחון איינג'ל - התמונה המדגימה את מראה המלאך]
* [http://www.trailpeak.com/trail-Path-of-the-Angel-Glacier-Loop-near-Jasper-AB-1682 מסלול הטיפוס לקרחון איינג'ל - מידע למטפסים] באתר trailpeak
* [https://modernhiker.com/hike/hiking-to-angel-glacier-at-mount-edith-cavell/ מסלול הטיפוס על קרחון איינג'ל - מידע למטפסים] באתר modernhiker
* [https://www.yr.no/place/Canada/Alberta/Angel_Glacier/ מזג אוויר עדכני לקרחון איינג'ל]
** [https://www.meteoblue.com/en/weather/forecast/week/angel-glacier_canada_5885155 תחזית מזג אוויר עדכנית עבור קרחון איינג'ל]
** [https://www.yr.no/place/Canada/Alberta/Angel_Glacier/statistics.html סטטיסטיקות מזג אוויר עבור קרחון איינג'ל]
* - מפולת שלגים בקרחון איינג'ל
* - קרחון איינג'ל והר אידית' קאוול
* [https://boundtoexplore.com/2016/11/14/mt-edith-cavell-and-angel-glacier-jasper-national-park-alberta-canada/ תצלומי קרחון איינג'ל]

==הערות שוליים==

איינג'ל
קטגוריה:הפארק הלאומי ג'ספר
הר הוזמר (קולומביה הבריטית)

הר הוזמר או הר הוסמר (באנגלית: Mount Hosmer) הוא הר ברכסי החזית של הרי הרוקי הקנדיים, בפרובינציית קולומביה הבריטית שבקנדה.

ההר, שגובהו 2,500 מטרים מעל פני הים, נקרא על שם העיירה הוזמר הסמוכה.

== רוכב הרפאים ==
רוכב הרפאים "Ghost Rider" הוא כינויו של צל ההר, בצוקים הדרומיים של ההר הפונים לעיירה הוזמר, הנראה כדמות הרכובה על סוס, ולצידה דמות ההולכת ברגל. 

דמות זו הפכה להיות חלק מהפולקלור המקומי, ולסמל העיירה פרני. קבוצת ההוקי המקומית נקראת "רוכבי הרפאים של פרני" (Fernie Ghostriders).

על פי המסורת המקומית, בעת שהוקמה העיר פרני על ידי ויליאם פרני (William Fernie) הוא פגש שבט אינדיאנים מקומי, וראה שאחת מבנותיו של הצ'יף לובשת שרשרת העשויה פחם. פרני ביקש מהצ'יף להראות לו את מקור הפחם בתמורה לך שישא לאישה את ביתו. לאחר שנודע לו מקור הפחם פרני הפר את ההסכם, והצ'יף קילל את העיירה שפרני הקים שהיא תישרף ותחרב - כתזכורת לקללה זו רואים את הבת רוכבת על סוס כצל על ההר, ואת אביה הולך לצידה. העיירה פרני נשרפה פעמיים - בשנת 1904 ובשנת 1908 וכן נהרסה על ידי שיטפון שנגרם עת שנהר אלק עלה על גדותיו בשנת 1916. 
בעקבות זאת, ועל מנת להסיר את הקללה, ב-15 באוגוסט 1964 נפגש ראש העיר של העיירה עם הצ'יף אמברוז גראוול (המכונה "צ'יף הנשר האדום") משבט הקוטנאי, ונערך טקס הסרת קללה.

==קישורים חיצוניים==

* [https://apps.gov.bc.ca/pub/bcgnws/names/18420.html הר הוזמר] באתר ממשלת קולומביה הבריטית
* [http://www.trailpeak.com/trail-Hosmer-Mountain-Hiking-Trail-near-Fernie-BC-6113 תיאור מסלול הטיפוס על הר הוזמר] באתר trailpeak
* [https://tourismfernie.com/activities/hiking-trails/Mnt-Hosmer-Ghostrider-trail מסלול הטיפוס על הר הוזמר]

==הערות שוליים==

הוזמר
הוזמר
הר הוזמר (איווה)

הר הוזמר (באנגלית: Mount Hosmer) הוא הר שגובהו 317 מטרים מעל פני הים, בסמוך לעיירה לאנסינג שבמדינת איווה שבארצות הברית. ההר ממוקם בסמוך לנהר המיסיסיפי העליון, על הגבול בין איווה לבין מדינת ויסקונסין.  

סביבות ההר הן חלק משמורת טבע - פארק הר הוזמר.

==מקור השם==
ההר נקרא על שם הפסלת הרייט הוזמר, שזכתה במירוץ לפסגת ההר בשנות ה-50 של המאה ה-19.

==קישורים חיצוניים==
* [https://mapcarta.com/22082010 תצלום לוויין ומידע גאוגרפי]
* [https://tripcarta.com/22082010 מפה טופוגרפית של אזור הר הוזמר]
* [http://www.visitiowa.org/business/mount-hosmer-city-park.html פארק הר הוזמר] באתר visitiowa
* [https://www.hikingproject.com/trail/7035485/mount-hosmer-drive מסלולי ההליכה בפארק הר הוזמר]
* - מבט על פארק הר הוזמר
* [https://www.mountain-forecast.com/peaks/Mount-Hosmer-Iowa מזג אוויר עדכני עבור הר הוזמר]

==הערות שוליים==

הוזמר
המלט (סרט, 1990)

המלט (באנגלית: Hamlet) הוא סרט דרמה משנת 1990, המבוסס על הטרגדיה באותו שם מאת ויליאם שייקספיר, בבימויו של פרנקו זפירלי ובכיכובו של מל גיבסון בתפקיד הראשי. עוד מופיעים בסרט גלן קלוז, אלן בייטס, פול סקופילד, איאן הולם, הלנה בונהם קרטר, סטיבן דיליין, ונתניאל פרקר. הסרט הוא קופרודוקציה בינלאומית, אמריקאית בריטית וצרפתית. זהו הסרט הראשון שהופק בחברת Icon Productions, שגיבסון היה שותף בהקמתה.

==תקציר העלילה==
בדנמרק, הנסיך המלט מעורב במזימה להשתלט על המלוכה. דודו האכזר קלאודיוס רוצח את אחיו ותופס את מקומו כמלך. לאחר שהמלט פוגש את רוח אביו חסרת המנוחה, הוא מעמיד פנים כמטורף, ומתכנן לנקום את מותו.

==צוות השחקנים==
* מל גיבסון – הנסיך המלט
* גלן קלוז – המלכה גרטרוד
* אלן בייטס – המלך קלאודיוס
* פול סקופילד – רוחו של המלך המלט
* איאן הולם – פולוניוס
* הלנה בונהם קרטר – אופליה
* סטיבן דיליין – הורציו
* נתניאל פרקר – לארטס
* מייקל מלוני ושון מארי – רוזנקרנרץ וגילדנסטרן
* טרוור פיקוק – הקברן
* פיט פוסלתווייט – השחקן המגלם את המלך
* כריסטופר פיירבנק – השחקן המגלם את המלכה
* ג'ון מקאנרי – אוסריק
* ריצ'רד ווריק – ברנרדו
* כריסטיין אנהולט – מרצלוס

==הפקה==
באפריל 1989 הודיע זפירלי במסיבת עיתונאים בלוס אנג'לס על כוונתו להפיק את הסרט, והוכרז כי מל גיבסון יגלם את המלט. זפירלי רצה ליצור עיבוד למחזה השייקספירי, שיהיה נגיש ומושך לקהל הצעיר. ליהוקו של גיבסון נעשה בכוונה למשוך את קהל היעד האמור. גלן קלוז נבחרה להשתתף בסרט בעקבות הצלחת מותחנים בכיכובה, וביניהם "להב משונן" ו"חיזור גורלי".

הסרט מומן בעזרת הלוואה מבנק הולנדי לחברת ההפקה "Carolco Pictures", בארי ספיקינגס נסלון אנטרטיימנט, ו-"Sovereign Pictures". הצילומים החלו ב-23 באפריל 1990 וארכו 11 שבועות.

אתרי הצילומים כללו את טירת דאנוטר, סטונהייבן וטירת בלאקנס. טירת דובר שימשה כאתר עיקרי לצילומי טירת אלסינור, ביתם של המלט ובני משפחתו. צילומי הפנים נערכו באולפני שפרטון בלונדון.

נורמה מוריסו הייתה מעצבת התלבושות הראשונה, אך עזבה את ההפקה מסיבות לא ידועות, ומאוריציו מילנוטי החליף אותה.

==פרסים==
הסרט היה מועמד לשני פרסי אוסקר, האחד לעיצוב תפאורה הטוב ביותר, והשני לעיצוב התלבושות הטוב ביותר (דנטה פרטי, פרנצ'סקה לו סקאבו). סר אלן בייטס היה מועמד לפרס באפט"א לשחקן המשנה הטוב ביותר על הופעתו בתפקיד קלאודיוס.

==קישורים חיצוניים==

* [https://web.archive.org/web/20180313090914/http://vmr.bham.ac.uk/Collections/ShakespeareInstitute/Hamlet_1990/table/ תסריט הסרט] באוניברסיטת ברמינגהם
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטים המבוססים על המלט
קטגוריה:סרטי 1990
קטגוריה:סרטי 1991
קטגוריה:סרטים אמריקאיים
קטגוריה:סרטים בריטיים
קטגוריה:סרטים באנגלית
קטגוריה:סרטים צרפתיים
קטגוריה:סרטים עם פסקול מאת אניו מוריקונה
NSU P10

NSU P10 היא מכונית סטיישן שיוצרה על ידי יצרנית הרכב הגרמנית NSU 
בשיתוף יצרנית הרכב האורוגוואית "Nordex S.A" בין השנים 1970–1971.

=="NSU P10"==
* דגם ה-"NSU P10" התבסס על דגם "N.S.U פרינץ 1000"
* בסיס הגלגלים של דגם ה-"NSU P10" היה ארוך יותר ב-8.2 אינץ' (20.82 ס"מ) מבסיס הגלגלים של דגם ה-"N.S.U פרינץ 1000"

* 3 דלתות - סטיישן
* 5 נוסעים
* מנוע אחורי
* מנוע מקורר אוויר
* בלמים - דיסק על הגלגלים הקדמיים ותוף על הגלגלים האחוריים
* רדיוס סיבוב - 9.5 מטר

==קישורים חיצוניים==

==הערות שוליים==

קטגוריה:דגמי מכוניות שהושקו ב-1970
קטגוריה:מכוניות סטיישן
P10
קטגוריה:מכוניות מנוע אחורי
קטגוריה:כלי רכב גרמניים
קטגוריה:כלי רכב המיוצרים באורוגוואי
על פשעים ועל עונשים

על פשעים ועל עונשים (באיטלקית: Dei delitti e delle pene) הוא חיבור חלוצי בתחום המשפט והענישה, מאת ההומניסט האיטלקי צ'זארה בקאריה. החיבור פורסם בשנת 1764, ועורר תהודה עצומה בכל רחבי אירופה ומעבר לה, שכן הוא קרא לרפורמה מוחלטת במערכת המשפט הפלילי והענישה המקובלת מזה מאות שנים: שוויון מלא בפני החוק לכל אזרח, ביטול העינויים כאמצעי לגביית הודאות, התייחסות לנאשם כאל חף מפשע כל עוד לא הוכח אחרת ועוד.

החיבור פורס משנה רציונלית שיטתית ברוח עקרונות היסוד של עידן הנאורות, ובכך העניק מהשראתו לאסכולה הפילוסופית של התועלתנות וסלל את הדרך למדע הקרימינולוגיה ולשיטת הניתוח הכלכלי של המשפט.

הספר יצא לאור בישראל בהוצאת שלם בשנת תשע"ח (2018), בעריכתו של פרופ' שחר אלדר ובתרגומה של עתליה זילבר.

== לקריאה נוספת ==
* [http://www.letteraturaitaliana.net/pdf/Volume_7/t157.pdf המהדורה האיטלקית של Dei delitti e delle pene] (על פשעים ועל עונשים), 1764
* [https://web.archive.org/web/20180417101822/http://www.shalempress.co.il/download/Products/938%D7%91%D7%A7%D7%A8%D7%99%D7%94_%D7%9E%D7%91%D7%95%D7%90.pdf תוכן העניינים והמבוא לספר] מאת פרופ' שחר אלדר, באתר הוצאת 'שלם'
* '[https://7minim.wordpress.com/2018/03/05/onp/ על פשעים ועל עונשים ועל המודרניזציה של מערכת המשפט]', סקירת הספר בבלוג של תומר פרסיקו

== קישורים חיצוניים == 

קטגוריה:ספרי משפט
קטגוריה:ספרי הוצאת שלם
בושה (מגדנאות)

כדורי בושה
בּוֹשֶׁה או בּוֹסֶה (בהולנדית: Bossche bol, "כדור בושה", או chocoladebol, "כדור שוקולד") הוא מאפה הולנדי שמקורו בעיר דן בוס. הבושה דומה מאוד לקרמבו, הוא ממולא בקצפת ומצופה בשוקולד אך הוא גדול ממנו. קוטרו של כדור בושה הוא 12 סנטימטרים, כדור הגדול יותר מכדור טניס.

==אכילת הבושה==
כדורי הבושה נאכלים כחטיף או כממתק לצד משקה חם כגון כוס קפה או כוס תה, ולא כמנת קינוח נפרדת.

את המאפה נהוג לאכול בהולנד עם הידיים דווקא ולא להשתמש בסכין או במזלג. האכילה מתבצעת לרוב מלמעלה, מהציפוי, מטה אל תחתית הכדור.<ref></ref>

==היסטוריה==
עוד לפני תחילה המאה העשרים, היה קיים מאכל דומה בהולנד. אופה בשם למברמונט פתח קונדיטוריה בשם "דה קאט" (החתול) והחל להכין גרסה של הבושה הממולאת בחביצה מתוקה.

כדור הבושה הראשון נוצר בשנת 1920. אופה מהאג בשם הנרי ואן דר זיידה (van der Zijde) פתח קונדיטוריה ובה הגיש בושה ממולא בקצפת ומצופה בשוקולד. מתחרהו, למברמונט שחנויותיהם היו קרובות יחסית זו לזו, החל לאמץ גם הוא את אופן הכנה זה.

==קישורים חיצוניים==

==הערות שוליים==

קטגוריה:קינוחי שוקולד
קטגוריה:קינוחים
קטגוריה:מאפים
קטגוריה:המטבח ההולנדי
תזמורת הבמה הישראלית

תזמורת הבמה הישראלית היא תזמורת קאמרית ישראלית הפועלת בתחום החינוך המוזיקלי וביצירת קונצרטים לכל הגילים.

תזמורת הבמה הישראלית נוסדה בשנת 1992 על ידי מייק לוין והמנצח רוני פורת במרכז לאמנויות "יד חריף" שבקיבוץ צרעה.

בין השנים 2001 - 2007 פעלה התזמורת בעיר חולון.

==בעלי תפקידים==
* מנכ"ל ומנהל אמנותי: מייק לוין
* מנהלת מוזיקלית: טליה אילן
* כנרת ראשית: אווה יפרמוב

בעבר ניהלו מוזיקלית את התזמורת המנצחים רוני פורת ודורון סלומון.

==פעילות התזמורת==
התזמורת מופיעה ברחבי הארץ בסדרות למנויים והשתתפה בפסטיבלים כגון: פסטיבל ישראל, פסטיבל אבו גוש, צלילים במדבר, פסטיבל אישה (חולון), צלילי ילדות (חולון), ימי תרבות ועוד.
התזמורת משלבת בין מוזיקה קלאסית לאמנויות הבמה השונות – תיאטרון, מחול, מולטימדיה ועוד לילדים וגם למבוגרים.

תזמורת הבמה הישראלית נותנת במה לנגנים שעלו ארצה ולנגנים צעירים, המשתתפים בהפקות השונות. בנוסף, מעבירה התזמורת סדנאות לחינוך מוזיקלי במוסדות שונים במטרה להקנות לקהל הצעיר הרגלים להאזנה למוזיקה תזמורתית כבר מגיל צעיר.

תזמורת הבמה הישראלית נתמכת על ידי משרד התרבות והספורט.

==קישורים חיצוניים==

* [https://web.archive.org/web/20140517215606/http://orchestra.co.il/home/ אתר תזמורת הבמה הישראלית], בארכיון האינטרנט
* [https://www.youtube.com/watch?v=04WRi-b8jiM פנטזיה לקוף ותזמורת – רוני פורת ותזמורת הבמה הישראלית]
* [https://www.youtube.com/watch?v=mgwkVKH6vdw המוזות של סטרוינסקי – קונצרט תיאטרון בבימויה של טל עומר]
* [https://www.youtube.com/watch?v=2cVByC2SPgk "בטח יש ילד" – שיר סיום]
* [https://www.youtube.com/watch?v=C00hKPQwXQ8 "חלום של קונצרט"]
* 
* 

קטגוריה:תזמורות ישראליות
קטגוריה:תזמורות קאמריות
נגני הלובר

נגני הלובר (בצרפתית: Les Musiciens du Louvre) היא תזמורת שהוקמה בשנת 1982 על ידי המנצח מארק מינקובסקי.

התזמורת מנגנת בכלים אותנטיים, ומטרתה להציג יצירות מן הבארוק הצרפתי, בעיקר משל מרן מארה (האופרה "אלסיון"), ז'אן-ז'וזף מורה (האופרה "אהבותיה של ראגונד"), מארק-אנטואן שרפנטייה, ז'אן-בטיסט לולי (האופרה "פאיטון" באופרה הלאומית של ליון) וז'אן-פיליפ ראמו (האופרה "איפוליט ואריסי"). 

האנסמבל החזיר לרפרטואר גם אופרות מוכרות פחות של הנדל, כמו "תזיאוס", "אמאדיג'י" "ריצ'רד הראשון" ו"אריודנטה" ואופרות אחדות של גלוק, בהן "ארמידה" (במרכז למוזיקת בארוק בורסאי), "אלצ'סטה" ו"איפיגניה בטאוריס" (בפסטיבל באך האנגלי בבית האופרה המלכותית, קובנט גארדן).

נגני הלובר העתיקו ב-1996 את מקום מושבם אל גרנובל, כעמיתי בית התרבות של גרנובל.

==קישורים חיצוניים==

* 

קטגוריה:מבצעים בכלים אותנטיים
קטגוריה:הרכבים בכלים אותנטיים
קטגוריה:תזמורות צרפתיות
קטגוריה:ביצוע אותנטי
קטגוריה:גרנובל
בזאריה

בזאריה (בערבית: بزّاريا, בתעתיק מדויק: בזּאריא, הגייה: בִּזַּ֫ארְיַא או בַּזַּ֫ארְיַא) הוא כפר פלסטיני במרכז השומרון, 13.3 ק"מ צפונית מערבית לשכם, בנקודה הצפונית ביותר של נפת שכם. הוא ממוקם בעמק, בגובה של 460 מטר מעל פני הים. לפי נתוני הלשכה הפלסטינית המרכזית לסטטיסטיקה, אוכלוסיית בזאריה מנתה מעל 2,252 תושבים בשנת 2007.

בזאריה ממוקם על הר אילן, שפסגתו היא בגובה של 588 מטר מעל פני הים. הגובה הממוצע של הכפר הוא 450 מטר מעל פני הים. החלק הישן של הכפר מורכב משני דונמים שברובם בתים חרבים חלקית, עם כמה בתים מודרניים יותר. היישובים הקרובים ביותר הם רמין מדרום, בורקה מדרום-מזרח, סילת א-ד'אהר מצפון-מזרח, אל-עטרה מצפון, כפר רמאן מצפון-מערב, וענבתא ממערב.
== היסטוריה ==
ב-1838 ציין אדוארד רובינסון את בזאריה במסעותיו באזור, ושייך אותו לאזור המנהלי של ואדי א-שאיר, ממערב לשכם.
ב-1870 ציין ויקטור גרן כי בזאריה הוא כפר של כמאה תושבים, מוקף במספר גנים נטועים ברימון ותאנה. ב-1882 תיאר סקר ארץ-ישראל המערבית בזאריה כ"ביצה קטנה" על קרקע מוגבהת, עם מעיינות במזרחה.

במפקד 1922, שנערך על ידי שלטונות המנדט הבריטי, הייתה בבזאריה אוכלוסייה של 183 נפש, כולם מוסלמים. במפקד 1931 גדלה האוכלוסייה ל-217 נפש, שגרו ב-42 בתים.

בשנת 1945 הייתה האוכלוסייה 320 נפש, כולם מוסלמים, כשברשותם היו 4,278 דונם אדמה. מתוך קרקעות אלו 357 דונם היו של מטעים ואדמות השקיה, 1,393 שימשו לגידולי דגנים, ואילו 52 דונם היו שטח בנוי.

בעקבות מלחמת השחרור, ולאחר הסכמי שביתת הנשק של 1949, הייתה בזאריה תחת שליטה ירדנית.
במפקד הירדני של 1961 נמצאו 530 תושבים.

בעקבות מלחמת ששת הימים ב-1967, בזאריה נמצאת תחת שליטה ישראלית. 91% מאדמות הכפר מוגדרות כשטח A, ואילו 9% הנותרים מוגדרות כשטח B.

ב-1997 מנתה בזאריה 1,606 נפש, כשמתוכם 7.3% היו פליטים פלסטינים וצאצאיהם. המשפחות העיקריות בכפר הן חוסיין, סלים, חמאד, נאסר, ועודה.
==קישורים חיצוניים==

<div class="mw-content-ltr">
*[http://www.palestineremembered.com/GeoPoints/Bazzariya_842/index.html Welcome To Bazzariya]
*Survey of Western Palestine, Map 11: [http://www.iaa-archives.org.il/zoom/zoom.aspx?folder_id=93&type_id=6&id=8373 IAA], Wikimedia commons
*[https://web.archive.org/web/20171213093011/http://vprofile.arij.org/nablus/pdfs/vprofile/Bizzariya_vp_en.pdf Bizzariya Village Profile], המכון למחקר יישומי - ירושלים (ARIJ)
*[https://web.archive.org/web/20160304101844/http://vprofile.arij.org/nablus/images/english/Bizzariya_ap_en.jpg Bizzariya (aerial photo)], ARIJ
*[https://web.archive.org/web/20171213092229/http://vprofile.arij.org/nablus/pdfs/needsfordevelopment/Bizzariya_Needs_EN.pdf Development Priorities and Needs in Bizzariya], ARIJ
</div>

קטגוריה:נפת שכם
קטגוריה:הרשות הפלסטינית: יישובים
לויד LP 250

לויד LP 250 (בגרמנית: Lloyd LP 250) היא מכונית סופרמיני מתוצרת יצרנית הרכב הגרמנית "Lloyd Motoren Werke G.m.b.H" אשר יוצרה בין השנים 1956–1957. 

מקום מושב מטה וקו יצור החברה היה בברמן.

סך הכול יוצרו 3,768 יחידות.

==דגמים "לויד LP 250"==
 
* דגם בסיסי "Lloyd LP 250"
* דגם מאובזר "LP 250 V" (יוצר מאפריל 1957)

=="לויד LP 250"==

דגם ה-"לויד LP 250" התפרסם בגרמניה בהקשר ל"מדריך נהיגה למכוניות" ("Prüfungsangst-Auto") משום שבסיווג הרישיונות, כלי רכב בעלי קיבולת מנוע מתחת ל-250 סמ"ק נכללו בקטגוריה של רישיון נהיגה נגיש יותר (רישיון קטגוריה 4) מאשר מכוניות גדולות יותר. 

יש להניח כי בעת קביעתם של רישיונות הנהיגה, לא עלה על דעת המחוקק הגרמני כי קטגוריה כזו עשויה לכלול מכונית נוסעים בעלת ארבעה מושבים. 

בשנים מאוחרות יותר נהגו נהגים קשישים שמעולם לא רכשו רישיון נהיגה קונבנציונלי יותר, כי "כלי רכב" במקרה זה כללו דגמי מכוניות כהוכחה לכך שהם אכן. 

מורשים לנהוג במכוניות ולא צריכים לעבור את הבדיקה הנוספת בדרך כלל הכרחי לנהוג ברכב נוסעים (רישיון קטגוריה 3).

==="לויד LP 250" נתונים===
* 2 דלתות

* 4 נוסעים

* הדלתות הקדמיות היו "דלתות התאבדות" (נפתחות בניגוד לציר התנועה הקדמי)

* חלונות צד קדמיים - רכובים על מסילה, נפתחים כלפי אחורה, בשטח של כ-50% משטח החלון

* מראת צד בודדת (לנהג), מחוברת לבסיס התחתון השמאלי של החלון הקדמי

* מחיר דגם "לויד LP 250" עמד על 2,980 מרק גרמני (גרסת בסיס). באפריל 1957 נוספה גרסה מאובזרת יותר "LP 250 V", שמחירה עמד על 3,350 מרק גרמני

==ראו גם==
* לויד LT 500
* לויד 300
* לויד 400

== קישורים חיצוניים ==

==הערות שוליים==

קטגוריה:דגמי מכוניות שהושקו ב-1956
קטגוריה:מכוניות משפחתיות
קטגוריה:כלי רכב גרמניים
חומש (יהדות)

חוּמָשׁ (במקור: חֹמֶשׁ, שמשמעו "חמישית" בעברית עתיקה) הוא כינוי למגילה או ספר שהכילו את הטקסט של ספר אחד מתוך טקסט התורה שחולק לחמשה חלקים, בשונה מספר תורה בה הובא הטקסט כולו. חומשים אלו נועדו לצורך לימוד התורה, וקדושתם ההלכתית פחותה מקדושת ספר תורה, אף אם נכתבו על פי דיני כתיבת סת"ם.

בעת החדשה עם התפתחות הדפוס. נהוג אצל יהודי מזרח-אירופה, לכנות בשם "חומש" את כל הספרים המודפסים המכילים את טקסט התורה, במקרה שהודפסו בכרכים נפרדים, אך אם הודפסו יחד – אז נהוג לכנותם בשם חמשה חומשי תורה. לעיתים השתמשו במילה "חומש" כמקבילה למילה "תורה" כדי להבדילה ממשמעותה המופשטת של המילה "תורה" – מכלול ספרי הלימוד היהודיים.

==חלוקת התורה לחומשים==
על פי החוקר ברוך שוורץ, עם סיום עריכת התורה הייתה התורה יצירה ספרותית גדולה מדי שלא הייתה יכולה להיכתב על מגילה אחת בלבד, ולכן חילקו את תוכנה לחמשה חלקים. כל חלק נכתב על מגילה נפרדת ונקראה "חֹמֶש", המכלול של חמשת החֳמָשִׁים נקרא "חמשה חמשי תורה" והם מרכיבים יחד את הנוסח השלם של התורה.

בספרות התנאית מובאות שמותם של ארבעה מתוך החמשה: ספר אברהם יצחק יעקב, או בשמו האחר ספר הישר; תורת כהנים; חומש הפקודים; משנה תורה. אצל אמוראי ארץ ישראל הם כונו לפי המילה הפותחת: ספר בראשית; ספר שמות; ספר ויקרא; ספר במדבר; ספר דברים.

גם ספר תהילים נחלק לחמשה חומשים, וכנראה קראו בשם חומש גם לחמש המגילות, כשהן כתובות בספר אחד.

בעקבות החלוקה נהגו לקרוא לטקסט של כל התורה כולה בשם "חמשה חומשי תורה".

==החומש בהלכה==
===קריאת התורה בחומשים===
לפי ההלכה, אף על פי שמותר לכתוב חומשים ואף יש בהם קדושת כתבי הקודש (אם נכתבו כדיני סת"ם), אין לקרוא בחומשים את קריאת התורה בבית הכנסת במקום בספר תורה שלם, מפני כבוד הציבור, כלומר שזהו בזיון הציבור שאין להם ספר תורה שלם. יש הסוברים שאם הציבור רוצה למחול על כבודו ולקרות בחומשים כשרים כשאין ספר תורה, הוא רשאי לעשות כן, ויש האוסרים. בחומשים מודפסים ודאי לא ניתן לקרוא קריאת התורה, אך למרות זאת, ראוי שבני עיר שאין להם ספר תורה ישמעו את קריאת התורה מתוך חומש בלא ברכה, כדי שלא תשתכח אצלם חובת הקריאה.

קדושת החומש פחותה מספר תורה, ולכן אין להניח חומש מעל ספר תורה. בכל זאת קדושתו חמורה משאר ספרי המקרא ולכן יש להניחם מעל ספרי הנביאים ולא מתחתיהם. כמו כן אסור לעטוף את הנביאים במטפחות החומשים.

==ראו גם==
* חומש תהילים תניא
* דין חומש שנפל

==לקריאה נוספת==
* ישראל מ' תא-שמע, "הקריאה בחומשים 'שלנו' – שתי גישות בהלכה ותולדותיהן", מנהג אשכנז הקדמון, ירושלים: הוצאת מאגנס תשנ"ט, עמ' 171–181.

==קישורים חיצוניים==

==הערות שוליים==

*
קטגוריה:תורה
קטגוריה:ארון הספרים היהודי
לויד LT 500

דגם [[מיניוואן לויד LT 500]]
לויד LT 500 (בגרמנית: Lloyd LT 500) היא מכונית מסחרית מתוצרת יצרנית הרכב הגרמנית "Lloyd Motoren Werke G.m.b.H" אשר יוצרה בין השנים 1953–1957.
==תצורות "Lloyd LT 500"==

* מסחרית
* מיניוואן - 6 מושבים (יוצר מאפריל 1954)

=="לויד LT 500"==

* 3 דלתות
* בדגם המיניוואן 6 מושבים (כולל נהג) ב-3 שורות
* מנוע הנעה קדמית
* יחס כוח/משקל: 95 ק"ג ל-1.0 כ"ס

==ראו גם==
* לויד 300
* לויד 400
* לויד LP 250

==קישורים חיצוניים==

* (מסחרית)
* (מיניוואן)

==הערות שוליים==

קטגוריה:מכוניות מסחריות
קטגוריה:מיניוואנים
קטגוריה:דגמי מכוניות שהושקו ב-1953
קטגוריה:כלי רכב גרמניים
יחסי אתיופיה–ג'יבוטי

יחסי אתיופיה–ג'יבוטי הם היחסים הדו-צדדיים בין הרפובליקה הדמוקרטית הפדרלית של אתיופיה לבין רפובליקת ג'יבוטי.

==היסטוריה==
היחסים בין שתי המדינות כוננו ב-1984. היחסים בין שתי המדינות היו טובים בדרך כלל. שתי המדינות חולקות בעלות על מסילת אדיס אבבה-ג'יבוטי. הרכבת עוברת דרך נמל ג'יבוטי, אשר דרכו ג'יבוטי מקיימת קשרי מסחר עם אתיופיה.

==יחסים דיפלומטים==
אתיופיה מחזיקה בשגרירות בג'יבוטי העיר. מאידך, ג'יבוטי מחזיקה בשגרירות באדיס אבבה ובקונסוליה בדירה דאווה.

==ראו גם==
* יחסי ג'יבוטי-סומליה

==הערות שוליים==
Eniak Antique

Eniak Antique היא מכונית ספורט בתצורת רודסטר מתוצרת Eniak, בארגנטינה, בואנוס איירס, אשר יוצרה בין השנים 1983–1989

חברת Eniak התמקדה בעיקר בענף האלקטרוניקה. דגם Eniak Antique היה הדגם היחיד שבנתה החברה.

"הדגם העתיק" היה בעל גוף מתכת, ופגושים מפיברגלס.

לדגמי ה"Eniak Antique" היו קווי דמיון למכוניות הספורט הקלאסיות משנות השלושים של המאה העשרים

מספר יחידות מהדגם יוצאו ליפן.

==Eniak Antique==
,
* רודסטר דו-מושבי
* 2 דלתות
* מנוע ה"Eniak Antique" היה זהה למנוע דגמי "פולקסווגן 1500" (Volkswagen 1500) שיוצרו בארגנטינה
* תאוצה בין 0-100 קמ"ש היא 9.4 שניות

==קישורים חיצוניים==

* 
* 

==הערות שוליים==

קטגוריה:דגמי מכוניות שהושקו ב-1983
קטגוריה:מכוניות ספורט
קטגוריה:מכוניות קבריולה
קטגוריה:כלי רכב המיוצרים בארגנטינה
קהילת יהודי צ'רטוריסק

יהודי מצ'ורטוריסק שנרצח בשואה.
הקהילה היהודית בסטארי צ'ורטוריסק (באוקראינית: Старий Чорторийськ; בפולנית: Czartorysk, צ'ורטוריסק) כפר במחוז ווהלין שבמערב אוקראינה, על גדת נהר סטיר, התקיימה מ-1577 עד להשמדתה בשואה.

== תולדות הקהילה ==
תמונה ששלח מנשה בורקת, צעיר יהודי מצ'ורטוריסק שנספה בשואה, לחברו בן העיירה שעלה לארץ 
מכתבו של מנשה בגב התמונה, 30.7.1937.מהמכתב עולים תחושותיו של הצעיר כלפי פעילות תנועת הנוער המקומית.

הידיעה הראשונה על היהודים בעיר היא משנת 1577, אומנם משערים כי עוד לפני כן חיו יהודים בצ'ורטוריסק. 
בתחילת שנת 1700 הוטל על יהודי צ'ורטוריסק מס-גולגולת כסכום של 100 זהובים. המספר מעיד על כך שמספר היהודים בעיירה היה קטן.באותה תקופת קהילת צ'ורטוריסק הייתה כפופה אז הראשית לוצק. 

בשנת 1897 היו 822 יהודים בעיר, היהודים היוו כ-30 אחוזים מכלל האוכלוסייה. 

בסוף המאה ה-19 נסללה מבילת הברזל סארני-קובל ובמרחק 10 ק"מ מהעיירה נקבעה תחנת-רכבת ששמה כשם היישוב. בהמשך עברו יהודים מצ'ורטוריסק לגור בסביבת תחנת הרכבת החדשה.
 
=== הקהילה במלחמת העולם הראשונה===
בפרוץ מלחמת העולם הראשונה היהודים גורשו מהעיירה ובתי העיירה נשרפו. 

אחרי שהתבסס השלטון הפולני חזרו לעיירה רק כרבע מתושביה. 

===בין מלחמות העולם===
בין השנים 1921-1941 חיו בצ'ורטוריסק כ- 300 יהודים.

בעיירה היו מורים פרטיים ליהדות ולעברית, הילדים למדו בבית-הספר הפולני הממלכתי ואחרי-הצהריים השלימו את השכלתם היהודית והעברית אצל המורים הפרטיים.

בתקופה זו הייתה פעילה קבוצה של השומר הצעיר בצ'ורטוריסק, בקבוצה הם עברו הכשרה לחיים בקיבוץ בארץ-ישראל.

== גורל יהודי הקהילה בשואה ==
צ'ורטוריסק נכבשה בידי הצבא הגרמני ב-28 ביוני 1941. 

זמן קצר לאחר מכן כמה גברים יהודים נתפסו ונורו למוות על ידי הגרמנים. בחודש יולי הגרמנים החרימו את חיות המשק שהיו בבעלות יהודית. 

יהודי העיירה רוכזו בגטו פתוח, ונשלחו לעבודות כפייה בתחנת הרכבת ובכריתת עצים ביערות הסמוכים. 

ביום י"א באלול תש"ב (24 באוגוסט 1942) כל יהודי צ'ורטוריסק – בעיקר נשים, ילדים ואנשים זקנים, נורו למוות על ידי יחידת הגרמני ליד בית הקברות של העיירה. 

צ'ורטוריסק שוחררה בידי הצבא האדום ב-3 בפברואר 1944. רק 10 איש שברחו ניצלו וזכו להגיע ליום השחרור.

== אישים בקהילה ==

* העיתונאי יונה רוזנפלד 
* השחקן מיכאל וואקס

==הערות שוליים==

צ'רטוריסק
אמוראי בבל

אמוראי בבל הם אמוראים שפעלו בבבל בתקופת התלמוד.

==היסטוריה==
בבל הייתה מרכז תורני גדול בתקופת התלמוד, ופעלו בה שתי ישיבות שתחילתן בישיבת סורא מיסודו של רב וישיבת נהרדעא מיסודו של שמואל, כשבמהלך התקופה נדדו הישיבות למקומות שונים.

תלמידי הישיבות הבבליות שחיו ופעלו בערי בבל מסרו את מסורות התורה שבעל פה שלמדו בישיבות, ולימים הועלו מסורותיהם בתלמוד הבבלי.

תקופת אמוראי בבל נמשך מאז ימי רב ושמואל, עד לתקופת רבינא ורב אשי. תקופה זו נמשכה כשמונה דורות ונסתיימה בחתימת התלמוד.

==רשימת אמוראי בבל בולטים==
* הדור הראשון (עד שנת 250):
** רב - מתלמידיו של רבי יהודה הנשיא חותם המשנה, בעל סמכות לחלוק על תנאים ("רב תנא ופליג")
**
** שמואל - ראש ישיבת נהרדעא והבר פלוגתא העיקרי של רב בדיוני התלמוד
** רב שילא
**רב כהנא (הראשון)
**
**רב אסי, תלמיד-חבר של רב
* הדור השני (עד שנת 280 לערך):
** רב הונא - ראש ישיבת סורא
** רב יהודה בר יחזקאל ראש ישיבת פומבדיתא ומייסדה
** רב נחמן
** רבה בן איסי תלמיד של רב
* הדור השלישי (עד שנת 310 לערך):
** רב חסדא - ראש ישיבת סורא
** רבה בר רב הונא - ראש ישיבת סורא
** רב ששת
** רבה
** רב יוסף בר חייא
** רב זביד הראשון
** רבי זירא
* הדור הרביעי (עד שנת 340 לערך):
** אביי - ראש ישיבת פומבדיתא.
** רבא - ראש ישיבת מחוזא.
** רמי בר חמא
* הדור החמישי (עד שנת 380 לערך):
** רב נחמן בר יצחק - ראש ישיבת פומבדיתא.
** רב פפא
** רב זביד
** רב כהנא מפום נהרא
* הדור השישי (עד שנת 430 לערך):
** רב אשי - חידש את ישיבת סורא במתא מחסיא, פרבר העיר סורא.
** רבינא הראשון - בצעירותו היה תלמידו של רבא, ובזקנתו היה כתלמיד-חבר לרב אשי, ויחדיו הם חתמו את התלמוד כמעט סופית.
** אמימר - ראש ישיבת נהרדעא.
** מר זוטרא
* הדור השביעי והשמיני (עד שנת 500 לערך):
** מר בר רב אשי
** רבה תוספאה
** רבינא השני - ראש ישיבת סורא ואחרון האמוראים.

==ראו גם==

* אמוראים
* אמוראי ארץ ישראל

==לקריאה נוספת==
* אהרן היימאן, ספר תולדות תנאים ואמוראים, מכון "פרי הארץ", 1987 (דפוס צילום של המהדורה המקורית משנת תר"ע)
* מרדכי מרגליות (עורך), אנציקלופדיה לחכמי התלמוד והגאונים, מהדורה מחודשת בידי יהודה איזנברג, הוצאת יבנה, 2006.
* משה בר, אמוראי בבל - פרקים בחיי הכלכלה, אוניברסיטת בר-אילן, 1982.

==קישורים חיצוניים==

* [http://www.daat.ac.il/encyclopedia/value.asp?id1=52 אמוראים, חכמי התלמוד, חכמי בבל], באנציקלופדיה יהודית "דעת".
* [http://www.daf-yomi.com/content.aspx?PageId=27 רשימות כרונולוגיות של אמוראים מפורטל הדף היומי]
*
*
===ספרים מקוונים===
* אהרן הימן, תולדות תנאים ואמוראים, לונדון, תר"ע.
** [http://www.hebrewbooks.org/43956 חלק א']
** [http://www.hebrewbooks.org/43957 חלק ב']
** [http://www.hebrewbooks.org/43958 חלק ג]

===מאמרים===
* 
מתוך [https://web.archive.org/web/20090806024041/http://pshita.cet.ac.il/ אתר פשיטא]:
:* [http://lib.pshita.cet.ac.il/pages/item.asp?item=16978 יהדות בבל ומוסדותיה], מאמר מבוא מאת פרופ' ישעיהו גפני, לקוח מספרו מחקרים בתולדות ישראל בתקופת המשנה והתלמוד, בעריכת: ישעיהו גפני, בהוצאת: מרכז זלמן שזר, 1994.
:מאמרים מהספר מבוא לתורה שבעל פה (בהוצאת האוניברסיטה הפתוחה, 1991-1996):
::* [http://lib.pshita.cet.ac.il/pages/item.asp?item=17179 מוסד הנשיאות בתקופת האמוראים]

 

*
תאג' א-דין א-סובכי

אבו נצר תאג' א-דין עבד אל-והאב בן עלי בן עבד אלכאפי א-סובכּי, אשר ידוע יותר בשם תאג' א-דין א-סובכּי (בערבית: تاج الدين السبكي. תעתיק מדויק: תאג' אלדין אלסבכּי). נולד בשנת 1327 ונפטר בשנת 1370.

היה מגדולי פוסקי ההלכה שבאסכולה השאפעית בתקופת הממלוכים. היה מומחה בתחום החדית' וההלכה, וכמו כן גם בלט כהיסטוריון

== חייו ==
תאג' א-דין א-סובכי נולד בקהיר. בצעירותו התחנך ורכש השכלה אצל אביו, איש הדת המפורסם תקי א-דין א-סובכי. בהיותו בן 11 העתיקו הוא ומשפחתו את חייהם לדמשק, אשר לימים הפכה למוקד הידע וההשכלה העיקרי עבור תאג' א-דין.

בדמשק זכה תאג' א-דין ללמוד אצל גדולי אנשי הדת בדורו, כגון א-ד'הבי ואבן א-נקיב.

בהגיעו לגיל 18 החל תאג' א-דין לעסוק בהוראה, ובשנות העשרים המאוחרות של חייו החל לעזור לאביו במשרתו כשופט העליון של דמשק. בחלוף הזמן, הוא מונה באופן רשמי כמחליפו של אביו, ולמשך שארית חייו המשיך לאייש את משרת השופט העליון של דמשק. בין שאר התארים שלהם זכה תאג' א-דין היו קאדי, מופתי, ופרופסור, הן בקהיר והן בדמשק. כמו כן, הוא היה נואם מפורסם במסגדים

תאג' א-דין א-סובכּי נפטר בשנת 1370, בהיות בן 44.

== כתביו ==
במהלך 43 שנות חייו הספיק תאג' א-דין לחבר מספר רב של ספרים, בהם ספרי הלכה, ביוגרפיות, חיבורים בתחום הדקדוק הערבי ועוד.

בעיני רבים, הן בעולם האסלאמי והן מחוץ לו, חיבורו "טבקאת א-שאפעיה" (בערבית: طبقات الشافعية), אשר עוסק בחכמי דת מהאסכולה השאפעית, נחשב כלא פחות מיצירת מופת.

==הערות שוליים==

קטגוריה:מלומדים מוסלמים סונים
קטגוריה:ילידי 1327

קטגוריה:נפטרים ב-1370
איקה קומפורטי-עובדיה

איקה קומפורטי-עובדיה כגננת לילדי מגורשי סופיה, פלבן, 1943
האנדרטה לזכר הנופלים בנבי-יושע שתוכננה על ידי איקה וביטוש קומפורטי
עבודה בחרס של איקה קומפורטי
איקה קומפורטי-עובדיה (בבולגרית: Ика Kомфорти-Овадия; 7 באוגוסט 1920 - 19 בספטמבר 2011) הייתה אדריכלית שהתמחתה גם בתכנון ערים. עבדה בשותפות עם בעלה האדריכל ביטוש קומפורטי ויחדיו השתתפו בתחרויות רבות ותכננו מבני ציבור ובתים פרטיים.

== קורות חיים ==
נולדה בסופיה שבממלכת בולגריה כחוֹרְסִי עובדיה לאב יליד אדירנה, אשר היה רב לשוני ועסק בבנקאות, ולאם עקרת בית. במהלך מלחמת העולם השנייה, בין השנים 1940–1942 למדה חינוך והתמחתה בתחום הגיל הרך. במאי 1943 גורשו יהודי סופיה לערי השדה ואיקה ומשפחתה גורשו לפלבן. בעת שהותה בפלבן שימשה איקה גננת וארגנה מסגרת חינוך לגיל הרך עבור ילדי העקורים. לאחר סיום המלחמה החלה בלימודי ארכיטקטורה בפוליטכניקום בסופיה, אותם סיימה ב-1950. היא נישאה לאדריכל ביטוש קומפורטי וב-1950 עלתה לישראל עם בעלה ובתם התינוקת.

בתחילת דרכה בארץ עבדה איקה כאדריכלית העיר חולון. בהמשך, בשנות ה-60 של המאה ה-20 עבדה בעיריית תל אביב כחברה בצוות התכנון של תוכנית האב של העיר. במסגרת זו ערכה מחקר מקיף על שכונות העוני בעיר. בנוסף לעבודתה זו שימשה איקה אדריכלית עצמאית של בנייני מגורים וציבור וכמתכננת ערים.

יחד עם בעלה ביטוש קומפורטי תכננה מבני ציבור שונים. בני הזוג השתתפו בתחרויות ארציות ובינלאומיות ואף זכו בפרסים וכמו כן תכננו ועיצבו יחד דירות במגזר הפרטי.

איקה עיצבה תכשיטים, ויצרה בקרמיקה ובחומרים מתכלים. ב-1988 לאחר פטירתו של בעלה ביטוש, החלה מפעל התנדבותי עצמאי במסגרתו סייעה לעשרות רבות של עולים חדשים מבולגריה בגל העלייה של שנות ה-90, להיקלט בארץ ולמצוא דיור ועבודה במקצועות הטכניים.

נפטרה בתל אביב בספטמבר 2011.

ב-2023 הוציא הבמאי ג'קי קומפורטי לאור את הסרט הדוקומנטרי "מונומנט לאהבה". הסרט עטור הפרסים בו אמו איקה קומפורטי-עובדיה היא הדמות המרכזית, מבליט את חוויית הנשים והילדים בתקופת השואה בבולגריה דרך עיניה של נשואת הסרט, אשר גם הייתה מעורבת בעריכת התחקיר לסרט.

== פרויקטים נבחרים ==
מבין הפרויקטים שתוכננו ונבנו על ידי בני הזוג קומפורטי ניתן למנות את הפרויקטים הבאים:
* האנדרטה להנצחת זכרם של חללי קרבות הגליל בנבי יושע, 1957 מצודת כ"ח
* המרכז לחקר ההתיישבות ברחובות (1961)
* בית ספר מקיף באילת על שם גולדווטר (1970)
* אולם ספורט בשער הנגב
* בית הכנסת הקונסרבטיבי באשקלון.

== תחרויות ופרסים ==
בני הזוג קומפורטי השתתפו בתחרויות ארציות ובינלאומיות לעיצוב אנדרטאות, פארקים ומבני ציבור. הפרויקטים בהם זכו היו:
* פרס שלישי לעיצוב האנדרטה לחללי העיר תל אביב במלחמת העצמאות בכיכר מלכי ישראל, 1952
* פרס קניה של ההצעה לאנדרטה לבוני העיר ולכובשי יפו - 1952.
* פרס ראשון לעיצוב האנדרטה בנבי-יושע להנצחת זכרם של חללי קרבות הגליל העליון, 1953.
* ציון לשבח בתחרות הבינלאומית לתכנון אנדרטה באושוויץ, 1958.
* פרס שלישי (ראשון ושני לא חולקו) בתחרות לעיצוב פארק הירקון בתל אביב, 1964.

== פרסומים ==
עיריית תל אביב-המשרד לתוכנית אב, דו"ח מס. 20: אזורי שיקום בתל אביב יפו, 1966.

==קישורים חיצוניים==

==הערות שוליים==

קטגוריה:נשים הקבורות בבית הקברות ירקון
קטגוריה:אדריכליות ישראליות
קטגוריה:אדריכלים ישראלים
קטגוריה:ישראלים ילידי בולגריה
קטגוריה:ישראליות ילידות בולגריה
קטגוריה:ישראליות שנולדו ב-1920
קטגוריה:ישראלים שנולדו ב-1920
קטגוריה:ישראליות שנפטרו ב-2011
קטגוריה:ישראלים שנפטרו ב-2011
מלון יו מג'יק פאלאס אילת

מלון יו מג'יק פאלאס אילת הוא בית מלון הממוקם בחלק הצפוני של העיר אילת על שפת הלגונה. המלון כולל 324 חדרים שרובם משקיפים אל בריכת המלון. המלון מנוהל על ידי רשת מלונות פתאל.

במלון קיימות 2 מסעדות - מסעדת המלון הראשית שמגישה אוכל בערב ובבוקר ומסעדה הפועלת בכל שעות היום. במלון קיימים 2 ברים בבריכה החיצונית. בנוסף, המלון כולל מכון כושר הפתוח 24 שעות ביממה. במלון שירותי ספא.

בראשית שנת 2000 שהוקם נקרא המלון מג'יק פאלאס, בשנת 2013 במסגרת מיתוג מחודש של רשת "פתאל" מותג בשמו החדש "יו מג'יק פאלאס".

בשנת 2019 צולמו במלון זה ובמלון לאונרדו פלאזה אשדוד סדרת מערכונים עבור העונה ה-17 של תוכנית הסאטירה "ארץ נהדרת".

== גלריה ==
<gallery>
קובץ:Magic Palace Hotel Eilat.jpg
קובץ:Magic Palace Hotel, Eilat.JPG
קובץ:Magic Palace Hotel, Eilat (2).JPG
קובץ:Magic Palace Hotel, Eilat (1).JPG
קובץ:Drone Flight over Eilat Magic Hotel.JPG
</gallery>

== קישורים חיצוניים ==
* 

יו מג'יק פאלאס אילת
מג'יק פאלאס אילת
רד בול זלצבורג (הוקי קרח)

שחקני זלצבורג בפעולה
רד בול זלצבורג (בגרמנית: Red Bull Salzburg) הוא מועדון הוקי קרח אוסטרי מהעיר זלצבורג, המשתייכת לחברת רד בול ומשחקת בליגת ההוקי האוסטרית - ליגת ההוקי קרח הבכירה באוסטריה. הקבוצה הוקמה ב-1995 ומאז שנת 2000 נמצאת בבעלות חברת רד בול. החל מתחילת העשור השני של המאה ה-21, נחשבת הקבוצה לאחת הקבוצות הבכירות בהוקי קרח האוסטרי. לזכותה שבע אליפויות. כמו כן, זכתה הקבוצה פעם אחת בגביע הקונטיננטלי והיא הקבוצה הראשונה בתולדות ההוקי האוסטרי שזכתה ביותר ממפעל אירופאי, לאחר שזכתה גם בתואר האירופי. מגרשהּ הביתי של הקבוצה, משנת הקמתה, הוא היכל הקרח זלצבורג. היכל זה מכיל 3,400 מקומות ישיבה. 
== היסטוריה ==
הקבוצה נוסדה בשנת 1995. עד שנת 2000, הקבוצה נקראה בפשטות זלצבורג, אז נוסף לשם הקבוצה גם שם הספונסר הראשי — חברת רד בול. הקבוצה נחשבת לאחת הקבוצות הכי חזקות באוסטריה. את משחקי הבית מארחת בהיכל הקרח זלצבורג (קיבולת של 3,600 צופים).

הקבוצה זכתה בשבע אליפויות הליגה האוסטרית (בעונות 2007, 2008, 2010, 2011, 2014, 2015, 2016) ובעונת 2007/08 אף זכתה לערוף משחקי ראווה נגד קבוצות ליגת ה-NHL. עונת 2011/2012 הייתה אחת הגרועות כשרד בול סיימה רק במקום הרביעי בעונה הסדירה והפסידה ברבע הגמר של הפלייאוף לקבוצת קלגנפורטר. 

בעונת 2008 נטלה חלק בגביע הקונטיננטלי בהוקי קרח שם הודחה בשלב השני, ברם הישג השיא שלה היה בשנת 2010 כשזכתה בגביע אחרי שניצחה את יונוסט מינסק בגמר. בעונת 2011 זכתה בתואר האירופי, לאחר ניצחון 5-3 בגמר על יוקריט הלסינקי הפינית.

במהלך השבתת ליגת ה-NHL בשנת 2012 בשורותיה שיחקו דרק דורסט, דריק בראסר, טוביאס אנסטרום ודייוויד קלרקסון. ב-19 ביוני 2013 קבוצת הנוער של "רד-בול" התקבלה לליגת MHL ובעונת 2013/14 ובעונת 2014/15 השתתפה בליגת ההוקי הצעירה.

==תארים==
*התואר האירופי (1): 2010
*אליפות אוסטריה (7): 2007, 2008, 2010, 2011, 2014, 2015, 2016
*הגביע הקונטיננטלי (1): 2010
== קישורים חיצוניים ==

* 

== הערות שוליים ==

קטגוריה:קבוצות הוקי קרח אוסטריות
הוקי קרח
אבא ובת

אבא ובת (באנגלית: Father and Daughter) הוא סרט מונפש הולנדי קצר משנת 2000 בבימויו של מייקל דודוק דה ויט . זוכה פרס אוסקר לסרט המונפש הקצר הטוב ביותר בטקס האוסקר ה-73 לשנת 2001.

==עלילה==
אב ובתו הקטנה רוכבים על אופניים ועוצרים בסמוך למקווה מים (אגם או ים). האב מרים את בתו על זרועותיו, נפרד ממנה בנשיקה ובחיבוק, יורד אל גדת המים, נכנס לסירה, שט למרחקים ונעלם באופק. בתו מבחינה בו מתרחק, זזה מצד לצד בתמיהה, ולבסוף כשאביה נעלם, היא עולה על אופניה ושבה על עקבותיה. 

בהמשך, הסרט עוקב אחר הבת שעוברת רכובה על אופניה, במשך כל תקופות חייה, באזור בו אביה עזב אותה, ומסתכלת אל קו האופק בו אביה נעלם. הסרט עוקב אחר התבגרותה של הבת (מילדה קטנה לנערה, לעלמה, לאישה נשואה צעירה, לאישה בגיל העמידה ולקשישה) באמצעות חילופי העונות. עם הזמן, יבשו המים במקווה ובמקומם צמחו עשבים. כשהבת קשישה, היא מחליטה לרדת אל גדות המקווה, ומתחילה ללכת לכיוון בו אביה שט בסירה. לפתע היא מבחינה בסירתו של אביה, נטושה וקבורה חלקית באדמה. היא מחליטה להיכנס אל הסירה ולשכב בתוכה (ככל הנראה כדי להירדם או למות בה). לפתע היא מתעוררת, נעמדת על רגליה ומתחילה לרוץ. במהלך ריצתה, היא הופכת מקשישה לאישה צעירה ומאישה צעירה לעלמה. כשהיא מפסיקה לרוץ ונעמדת במקום, אביה נגלה לפניה. היא ניגשת אליו והם מתחבקים ארוכות.

==פרסים==
הסרט זכה ב-20 פרסים בפסטיבלים שונים ברחבי העולם, לרבות פרס אוסקר לסרט המונפש הקצר הטוב ביותר לשנת 2011 ובפרס באפט"א לסרט המונפש הקצר הטוב ביותר לשנת 2001.

==קישורים חיצוניים==

* [https://www.youtube.com/watch?v=CvA4Gn5OudI הסרט המלא בערוץ יוטיוב].

קטגוריה:זוכי אוסקר: הסרט המונפש הקצר הטוב
קטגוריה:סרטים הולנדיים
קטגוריה:אבהות
קטגוריה:סרטים קצרים מונפשים
קטגוריה:זוכי פרס באפט"א לסרט האנימציה הקצר הטוב ביותר
אנה קוגן

אנה קוגן (נולדה ב-1983) היא אמנית ציורי קיר וגרפיטי ישראלית.

== ביוגרפיה ==
אנה קוגן נולדה בעיר קאזאן ברוסיה. בגיל 5 התחילה ללמוד אמנות וציור. בגיל 8 משפחתה עלתה לישראל מרוסיה.

אנה התקבלה לבית הספר תלמה ילין למגמת אמנות פלסטית. בתום הלימודים החלה את שירותה הצבאי כחיילת במשרד הביטחון. לאחר מכן התקבלה לאקדמיה לאמנויות בצלאל.

מגיל 16 אנה מציירת ברחובות תל אביב, וציירה ציורי קיר וגרפיטי. האזורים שהיא פעילה בהם הם בעיקר רחוב אלנבי וסביבתו, אזור התחנה המרכזית הישנה, שוק הפישפשים, תחנה מרכזית חדשה (תערוכת טרדיס רחוב), רחוב נחלת בנימין. כמו כן, ציירה מספר ציורי גרפיטי במושבים של רשות מקומית מטה יהודה כמושב צלפון, מסילת ציון וכו'. אנה גם ניהלה את הפרויקט של ציורי הקיר בשלוה – המרכז הלאומי לטיפול באנשים עם מוגבלויות.

אחת מן העבודות המפורסמות שלה הוא ציור גרפיטי "הסעודה האחרונה" בטיילת תל אביב. בציור אנה חיברה יחד על אותו דלפק של פאב מספר יהודים מפורסמים כמו אלברט איינשטיין, גולדה מאיר, דוד בן-גוריון, קרל מרקס, בנימין זאב הרצל, זיגמונד פרויד וכן כמה מהתושבים המקומיים מאזור יפו.<ref></ref>

קוגן מופיעה ברשימה של 10 ציירי קיר הטובים ביותר בישראל של שנת 2012 על ידי מגזין לעיצוב "נישה".

== גלריית תמונות ==
<gallery>
קובץ:The Last Supper graffiti Tel-Aviv promenade by Ana Kogan.jpg| ציור גרפיטי "הסעודה האחרונה" בטיילת תל אביב. ציירת אנה קוגן.
קובץ:Baroque-Style Graffiti on Jopea Restaurant, Flee Market, Tel Aviv by Ana Kogan.jpg|ציור גרפיטי בסגנון בארוק על הקיר החיצוני של מסעדת ג'ופאה בשוק הפישפשים.
קובץ:Spanish Donna Graffiti, Flee Market, Tel Aviv by Ana Kogan.jpg|ציור הגרפיטי של אישה מתקופת בארוק בשוק הפישפשים.
קובץ:Octopus Door Graffiti Nachalat Binyamin, Tel Aviv.jpg|ציור גרפיטי של דלת תמנון ברחוב נחלת בנימין, תל אביב.
קובץ:Dogman Grafffiti on HaShomer street, Tel Aviv by Ana Kogan.jpg|ציור גרפיטי של בן אדם כלב ברחוב נחלת בנימין, תל אביב.
קובץ:Tardis Graffiti in Central Bus Station, Tel Aviv by Ana Kogan.jpg|ציור גרפיטי של טרדיס ופרצופים בתערוכת- טרדיס רחוב.
קובץ:Biblical street graffiti, moshav Tzlafon by Ana Kogan.jpg|ציור על הקיר החיצוני של רחוב מתקופת התנ"ך במושב צלפון.
קובץ:Elvis Presley wall-painting on top of 3D cubicles, Elvis restaurant in Abu Gosh by Ana Kogan.jpg|ציור של אלביס פרסלי על קוביות תלת מימד על הקיר החיצוני של מסעדת אלביס באבו גוש.
קובץ:Albert Einstein 3D painting for 3D Street Painting Festival in Afula by Ana Kogan.jpg|ציור רצפה בתלת מימד של אלברט איינשטיין בפסטיבל עפולה לציורי תלת מימד.
קובץ:African Savannah Mural in Shalva Jerusalem by Ana Kogan.jpg|ציור הקיר של סוואנה אפריקאית במרכז שלוה ירושלים על ידי אנה קוגן.
</gallery>

== קישורים חיצוניים ==

* 
* 

==הערות שוליים==

קטגוריה:ציירות ישראליות
קטגוריה:ציירים ישראלים
קטגוריה:אמני גרפיטי ישראלים
קטגוריה:בוגרות תלמה ילין
קטגוריה:בוגרי תלמה ילין
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1983
קטגוריה:ישראלים שנולדו ב-1983
Phoenix (ערוץ טלוויזיה)

Phoenix הוא ערוץ טלוויזיה גרמני במימון ציבורי, המופעל על ידי ארגוני השידור הציבורי הגרמניים ARD ו-ZDF. הערוץ משדר סרטי תעודה, חדשות, תוכניות אולפן ומסקר אירועים מיוחדים. המשרד הראשי של הערוץ נמצא בעיר בון, בירת גרמניה המערבית לשעבר.

בינואר 2018 עמד נתח השוק של הערוץ על 1.1%.

== היסטוריה ==
היוזמה ליצירת הערוץ הגיעה מ-ARD, אשר בשיתוף פעולה עם ה-ZDF ייצרה ערוץ טלוויזיה שכלל במקור דיונים פרלמנטריים אשר לצידם שודרו סרטי תעודה ותוכניות אירוח. מטה הערוץ היה במקור במשרדי ARD שבקלן, אשר עברו בשנת 2000 לאולפנים לשעבר של ZDF בבון.

בשנת 2007, עמד תקציב הערוץ על 35 מיליון אירו, שהגיעו מתשלום אגרת הטלוויזיה. בחודש אוגוסט 2006 הגיע הערוץ מבחינת נתח הקהל שלו, ל-1%. עם כמעט 4.5 מיליון צופים מדי יום, הערוץ התחרה בערוצי חדשות כמו n-tv ו-N24 מבחינת נתח הקהל. בשנת 2006 כולה עמד נתח הקהל של הערוץ על 0.6%, שעלה בשנת 2008 ל-0.9%.

החל מ-2007 משודר הערוץ בפורמט מסך רחב 16:9.

== תוכניות ==
תוכנית הדגל של הערוץ היא "Der Tag" ("היום") אשר משודרת משעה 23:00 עד חצות. במהלך התוכנית משודרים דיווחים נרחבים וראיונות.

התוכנית "Vor Ort" ("על הסצנה") כוללת סיקור בשידור חי של אירועים פוליטיים, הרצאות פומביות מאנשים חשובים, כנסים עיתונאיים והרכב הבונדסטאג.

תוכניות יומיות שונות משודרות ודנות באירועים עכשוויים ומופיעים בהן מומחים ופוליטיקאים. תוכנית אחרת שמשודרת היא "פגוש את העיתונות" אשר משודרת ביום ראשון בשעה 12:00 בצהריים, ועוסקים בה באירועים בינלאומיים.

הסדרות "ויכוחים היסטוריים" ו"אירועים היסטוריים" עם העיתונאי הלמוט אילרט בוחנות נושאים חשובים הקשורים להתפתחות הרפובליקה הפדרלית של גרמניה.

הערוץ דומה מבחינת תוכן לערוץ האמריקאי C-SPAN ולערוץ הבריטי BBC Parliament, העוסקים בענייני הממשלה והפוליטיקה הלאומית.

== זמינות ==
*DVB-T: בגרסת ה-SD
*DVB-T2: בגרסת ה-HD
*שידור אנלוגי בכבלים
*שידור דיגיטלי בכבלים (DVB-C)
*DVB-S: בגרסת ה-SD
*DVB-S2: בגרסת ה-HD
*שידורים של תוכניות מסוימות באינטרנט

== גלריה ==
<gallery widths="170" heights="170" perrow="5">
קובץ:Phoenix Logo 1997.svg|סמל הערוץ בין 1997 ל-2000
קובץ:Phoenix-Logo.svg|סמל הערוץ בין 2000 ל-2008
קובץ:Phoenix Logo 2008.svg|סמל הערוץ בין 2008 לאפריל 2012
קובץ:Phoenix Logo 2012.svg|סמל הערוץ מאז אפריל 2012
קובץ:Phoenix-logo-2018.svg
</gallery>

== ראו גם ==
*3sat
*ARD
*Viasat 3

== קישורים חיצוניים ==

*

*[https://www.dwdl.de/magazin/10387/10_jahre_phoenix_von_koffern_und_ppsten/?utm_source=&utm_medium=&utm_campaign=&utm_term= 10 שנים ל-Phoenix: מזוודות ואפיפיורים], מאת אווה מנטל, 7 באפריל 2007

== הערות שוליים ==

קטגוריה:ערוצי טלוויזיה גרמניים
הר נלסון (אנטארקטיקה)

הר נלסון (באנגלית: Mount Nelson) הוא הר שגובהו 1,930 מטרים מעל פני הים, כחמישה קילומטרים צפונית מזרחית להר פוליצר, וממערב לקרחון סקוט, בהרי המלכה מוד שבאנטארקטיקה.

==היסטוריה==
ההר מופה לראשונה על ידי ריצ'רד בירד, במהלך מסע החקר שלו בין השנים 1933–1935. שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם רנדי ל. נלסון (Randy L. Nelson) שהיה אחראי על המחקרים הגאודזיים באמצעות לוויין בתחנת מקמרדו, בשנת 1965.

==לקריאה נוספת==
<div class="mw-content-ltr">• Roald Amundsen, [https://books.google.co.il/books?id=Q2d4UE-qL_QC&pg=PT138&lpg=PT138&dq=%22Mount+Nelson%22+(Antarctica)&source=bl&ots=Eh_bTo7Fh4&sig=m52N7iTWZdXAb73A3dQOtxv8WJI&hl=en&sa=X&ved=0ahUKEwjEnv7MvtjZAhUVM8AKHYhiCAQQ6AEISTAG#v=onepage&q=%22Mount%20Nelson%22%20(Antarctica)&f=false The South Pole: An Account of the Norwegian Antarctic Expedition in the "FRAM" 1910- 1912], August 1912 </div>
== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10573 הר נלסון] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=10149&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר נלסון] באתר גאזט SCAR של ממשלת אוסטרליה
* [http://www.adam.antarcticanz.govt.nz/nodes/view/19902 הר נלסון] באתר גאזט ממשלת ניו זילנד

==הערות שוליים==

נלסון
קרחון אמונדסן

קרחון אמונדסן (באנגלית: Amundsen Glacier) הוא קרחון גדול באנטארקטיקה. מקורו של הקרחון ברמת הקוטב, והוא זורם דרך הרי המלכה מוד אל מדף הקרח רוס, מערבית לנונאטאקי מקדונלד. אחד מיובליו של קרחון אמונדסון הוא קרחון בלקוול, הזורם לתוך קרחון אמונדסון בסמוך לשלוחת האנסן.

רוחבו של הקרחון בין 6 ל-10 קילומטרים, ואורכו 128 קילומטרים. הקרחון נמצא בגובה של 365 מטרים מעל פני הים.

==היסטוריה==
===גילוי הקרחון===
הקרחון התגלה על ידי אדמירל ריצ'רד בירד בעת טיסתו מעל הקוטב הדרומי בנובמבר 1929. לורנס גולד, מנהיג המשלחת הגאולוגית של בירד, הציע את שם הקרחון, בעת שעבר במזחלתו בסמוך לשפך הקרחון בדצמבר 1929. הקרחון נקרא על שם  רואלד אמונדסן.

== אתרים סמוכים ==
* הר דורט

==לקריאה נוספת==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA177&lpg=PA177&dq=%22Amundsen+Glacier%22&source=bl&ots=PEmilYvg1x&sig=ds875FFB3TcEkYQroAmCsR2kji0&hl=en&sa=X&ved=0ahUKEwjenqi3vtjZAhUKM8AKHWliAso4FBDoAQgnMAE#v=onepage&q=%22Amundsen%20Glacier%22&f=false The Transantarctic Mountains: Rocks, Ice, Meteorites and Water], P 177</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:376 קרחון אמונדסן] באתר הסקר הגאולוגי של ארצות הברית
* [https://www.yr.no/place/Antarctica/Other/Amundsen_Glacier/ נתוני מזג אוויר עדכניים עבור קרחון אמונדסן]
* [https://www.meteoblue.com/en/weather/archive/yearcomparison/amundsen-glacier_antarctica_6631690 סטטיסטיקות מזג אוויר ונתונים רב שנתיים עבור קרחון אמונדסן]

== הערות שוליים ==

אמונדסן
אמונדסן
קטגוריה:ערכים עם קואורדינטות
הר דורט

הר דורט (באנגלית: Mount Dort) הוא הר הבולט מעל הקרח המקיף אותו, ממזרח לקרחון אמונדסן, ומדרום לשפך קרחון קפלרי שבאנטארקטיקה.

גובהו של ההר 2,250 מטרים מעל פני הים.
==היסטוריה==
===גילוי ההר===
ההר התגלה לראשונה ומופה על ידי משלחת המחקר של ריצ'רד בירד שחקרה את האזור בין השנים 1928–1930. שמו של ההר ניתן לו על ידי הוועדה המייעצת לשמות אנטארקטיים, והוא נקרא על שם וויקפילד דורט הבן, גאולוג בתחנת מקמרדו בקיץ 1965- 1966.

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:3995 הר דורט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123292 הר דורט] באתר הגאזט האנטארקטי של ממשלת אוסטרליה

==הערות שוליים==

דורט
קטגוריה:ערכים עם קואורדינטות
קרחון בלקוול

קרחון בלקוול (באנגלית: Blackwall Glacier; מילולית: קרחון הקיר השחור) הוא קרחון שאורכו 9 קילומטרים, המנקז את מערבו של מישור נילסן שבאנטארקטיקה.

הקרחון זורם מצפון-מזרח לחוד הנסן ונשפך לקרחון אמונדסן.

==מקור השם==
שמו של הקרחון ניתן לו על ידי משלחות המחקר של אוניברסיטת אוהיו, שחקרו את האזור בין השנים 1963–1964 ו-1970–1971. הקרחון נקרא בשם זה היות שהמצוקים שסביבו שחורים בצבעם.

==לקריאה נוספת==
<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA180&lpg=PA180&dq=%22Blackwall+Glacier%22&source=bl&ots=PEmilYyj1D&sig=CIxptqhTTGBQU2pvFUWJkYoxNT8&hl=en&sa=X&ved=0ahUKEwiw4uffytjZAhUnIsAKHURpAHsQ6AEIOTAE#v=onepage&q=%22Blackwall%20Glacier%22&f=false The Transantarctic Mountains: Rocks, Ice, Meteorites and Water], P 180</div>

<div class="mw-content-ltr">• Edmund Stump, [https://books.google.co.il/books?id=tS-GueGKj68C&pg=PA179&lpg=PA179&dq=%22Blackwall+Glacier%22&source=bl&ots=5cDrbHg1IL&sig=Luxle2mYwt1Cag5b6ZN7ay7PThk&hl=en&sa=X&ved=0ahUKEwiw4uffytjZAhUnIsAKHURpAHsQ6AEIQjAG#v=onepage&q=%22Blackwall%20Glacier%22&f=false The Ross Orogen of the Transantarctic Mountains], P 179</div>

==קישורים חיצוניים==
* [https://geonames.usgs.gov/apex/f?p=gnispq:5:::NO::P5_ANTAR_ID:1481 קרחון בלקוול] באתר הסקר הגאולוגי של ארצות הברית
* [https://www.meteoblue.com/en/weather/forecast/week/blackwall-glacier_antarctica_6626183 מזג אוויר עדכני עבור קרחון בלקוול]
* [https://www.meteoblue.com/en/weather/forecast/modelclimate/blackwall-glacier_antarctica_6626183 סטטיסטיקות מזג אוויר עבור קרחון בלקוול]

== הערות שוליים ==

בלקוול